

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 22.oktobrī Nr.450

(protokols Nr.17, 21.p.)

**Par zemes nomas līguma slēgšanu**

Priekuļu novada dome izskata Cēsu rajona Mārsnēnu pagasta zemnieku saimniecības “Lejas Sīmaņi” (turpmāk – Iesniedzējs) 2020.gada 28.augusta iesniegumu (reģ.15.09.2020. Priekuļu novada pašvaldībā Nr.3.1-5.2/2020-3600) par zemes nomas līguma noslēgšanu par lauksaimniecības zemes iznomāšanu zemes gabalā “Kapu māja”, Liepas pagastā, Priekuļu novadā, ar kadastra apzīmējumu 4260 006 0212 3,98 ha platībā.

Izvērtējot domes rīcībā esošo informāciju, konstatēts, ka:

1. Zemes vienība ar kadastra apzīmējumu 4260 006 0212, “Kapu māja”, Liepas pagastā, Priekuļu novadā, 15,68 ha platībā ir piekritīga Priekuļu novada pašvaldībai, saskaņā ar Priekuļu novada domes 2017.gada 26.janvāra lēmumu (protokols Nr.1, 44.p.);
2. Likuma “Par pašvaldībām” 14.panta otrās daļas 3.punkts nosaka :*“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”;*
3. Minētās zemes vienības daļas iznomāšana nav pretrunā pašvaldības interesēm un neviena cita persona šos zemes gabalu nomāt nav pieteikusies;
4. LR Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 29.8 apakšpunkts nosaka, ka iznomātājs var nepiemērot nomas tiesību izsoli, ja tiek iznomāts *”neapbūvēts zemesgabals līdz 10 ha lauku teritorijā, kas tiek izmantots lauksaimniecībā, mežsaimniecībā vai ūdenssaimniecībā, uz termiņu ne ilgāk par sešiem gadiem, ja šo noteikumu 33.6. apakšpunktā noteiktajā termiņā pieteicies tikai viens pretendents”,* šo noteikumu 30.4.apakšpunkts nosaka, ka nomas maksa šajā gadījumā tiek noteikta atbilstoši pašvaldībā apstiprinātajam zemes nomas pakalpojuma cenrādim;
5. Saskaņā ar SIA “Latio” izstrādāto zemes nomas pakalpojuma cenrādi zemes vienības ar kadastra apzīmējumu 4260 006 0212 daļai 3,98 ha platībā noteikta nomas maksa 250,00 *euro* gadā;
6. Priekuļu novada pašvaldības 2019.gada 25.aprīļa Saistošo noteikumu Nr.6/2019 “Par pašvaldības neapbūvētas zemes nomu” 4.punkts nosaka “*neapbūvētas zemes nomas līguma maksimālais termiņš ir pieci gadi*”.
7. Saskaņā ar Administratīvo teritoriju un apdzīvoto vietu likuma Pārejas noteikumu 20. punktu pašvaldības, kuru administratīvi teritoriālās reformas ietvaros apvieno, var (..) iznomāt savu nekustamo īpašumu tikai pēc tam, kad saņemts pozitīvs apvienojamo pašvaldību finanšu komisijas lēmums.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un Latvijas Republikas Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 29.8.apakšpunktu, 28.punktu un 30.4.apakšpunktu, Priekuļu novada pašvaldības 2019.gada 25.aprīļa Saistošo noteikumu Nr.6/2019 “Par pašvaldības neapbūvētas zemes nomu” 3.2. apakšpunktu un 4.punktu, Priekuļu novada domes Tautsaimniecības komitejas 2020.gada 15.oktobra lēmumu (protokols Nr.10), PAR –12 (Elīna Stapulone, Aivars Tīdemanis, Aivars Kalnietis, Juris Sukaruks, Jānis Mičulis, Arnis Melbārdis, Mārīte Raudziņa, Normunds Kažoks, Māris Baltiņš, Elīna Krieviņa, Ināra Roce, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Slēgt zemes nomas līgumu ar Cēsu rajona Mārsnēnu pagasta zemnieku saimniecības “Lejas Sīmaņi”, reģ.nr. 49501016483, juridiskā adrese “Lejas Sīmaņi”, Mārsnēnu pagasts, Priekuļu novads, par zemes vienības “Kapu māja”, Liepas pagastā, Priekuļu novadā, ar kadastra apzīmējumu 4260 006 0212, daļas 3,98 ha platībā iznomāšanu.
2. Noteikt zemes nomas līguma termiņu no 2020.gada 01.novembra līdz 2025.gada 31.decembrim.
3. Nomas maksu noteikt saskaņā ar zemes nomas pakalpojuma cenrādi 250,00 *euro* gadā.
4. Nomas līgumu slēgt pēc Cēsu novadā apvienojamo pašvaldību finanšu komisijas lēmuma saņemšanas.
5. Atbildīgā par lēmuma izpildi nekustamā īpašuma speciāliste L.S.Berovska.
6. Kontrole par lēmuma izpildi Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone